31977R3026
L 361/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3026/77 AL CONSILIULUI
din 28 noiembrie 1977
privind încheierea Protocolului suplimentar la Acordul de asociere dintre Comunitatea Economică Europeană și Turcia în urma aderării unor noi state membre la Comunitate
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 238,
având în vedere Tratatul privind aderarea unor noi state membre la Comunitatea Economică Europeană și la Comunitatea Europeană a Energiei Atomice, semnat la 22 ianuarie 1972, în special articolul 108 din actul anexat la tratat,
având în vedere recomandarea Comisiei,
având în vedere avizul Parlamentului European (1),
întrucât, în urma aderării unor noi state membre la Comunitatea Economică Europeană, este necesară încheierea unui protocol suplimentar prin care să se stabilească anumite dispoziții privind Acordul de asociere dintre Comunitatea Economică Europeană și Turcia,
ADOPTĂ PREZENTUL REGULAMENT:
Articolul 1
Se încheie și se aprobă, în numele Comunității, Protocolul suplimentar la Acordul de asociere dintre Comunitatea Economică Europeană și Turcia, ca urmare a aderării unor noi state membre la Comunitate, precum și declarațiile anexate la actul final. Textul protocolului și al actului final sunt anexate la prezentul regulament.
Articolul 2
Președintele Consiliului notifică celeilalte părți contractante faptul că procedurile necesare pentru intrarea în vigoare a protocolului au fost îndeplinite în ceea ce privește Comunitatea (2).
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 noiembrie 1977.